Karsten Hoydal

Karsten Hoydal (28. mars 1912 í Hoydølum - 4. apríl 1990) var føroyskur rithøvundur.

Hann fór ungur til Danmarkar at útbúgva seg innan landbúnað og fiskivinnu og starvaðist innan hetta arbeiðsøkið. Eitt skiftið var hann í Ekvador sum ráðgevi hjá Sameindum Tjóðum. Hann var løgtingsmaður og landsstýrismaður umboðandi Tjóðveldisflokkin. Karsten var fjøltáttaður høvundur og skald. Hann skrivaði yrkingar, stuttsøgur, týddi, ummælti, skrivaði yrkisgreinar og barnasøgur. Í sínum skaldskapi lýsti hann m.a. náttúruna, lívskorini, barnalyndið og vandan við kríggi og hernaðardubbing. Karsten Hoydal var nýskapandi høvundur, bæði málsliga og innihaldsliga.

Fyrsta útgáva hansara var Náttarljóð, hon stóð í Varðanum 12, og var prentað í 1932. 

 Útgávur 
Karsten Hoydal gav út 4 yrkingasøvn: »Myrkrið reyða« 1946, »Syngjandi grót« 1951, »Vatnið og ljósið« 1960 og heildarsavnið »Teinur og tal« 1972.Snar.fo, Karsten Hoydal (1912-1990)
1934 – Barnið, bergið og blómurnar
1946 – Myrkrið reyða (yrkingasavn)
1951 – Svimjingarbeltið í Míni jólabók
1951 – Syngjandi grót
1960 – Vatnið og ljósið
1971 – Leikapettið
1972 – Teinur og tal (3 yrkingasøvn í einari bók)
1979 – Frændarøddir
1980 – Heðin, Marjun og tjøldrini
1986 – Suð í grasi
1999 – Lív heldur á

 Heiðurslønir 

 1961 M.A.Jacobsen
 1973 Heiðurslimur í brasilianskum rithøvundafelag
 1988 M.A.Jacobsen - Bókmentavirðisløn M.A. Jacobsens fyri annað mentanaravrik.

 Familja 
Kona hansara var Maria Louisa, fødd Falk-Rønne. Saman áttu tey fýra børn: tvíburðarnir Gunnar og Kjartan, Anniku og Egil. Politikarin Høgni Hoydal er abbasonur hansara.in.fo - Kjartan Hoydal er farin

 Keldur 

Hoydal, Karsten
Bólkur:Føðingar í 1912
Bólkur:Føroyskir týðarar
Bólkur:Føroyskir politikarar
Bólkur:Hoyvíkingar
Bólkur:Andlát í 1990